La XVII edició del Rally Ciutat de Gandia arriba aquest cap de setmana
09 maig 2023

## La XVII edició del Rally Ciutat de Gandia arriba aquest cap de setmana09 maig 2023Última actualització: 09 maig 2023

![](../gestion/img/758fd0df60294774a5d03d0f06be1aa33baedfe48c17e16a17dd947c61ed14a9.jpg)  
  

La regidora d'Esports, **Lydia Morant**, acompanyada pel president del Club Automobilisme Gandia, **Manolo Manrique**; el president de la Federació d'Automobilisme de la Comunitat Valenciana, **Nacho Aviñó**, i un dels patrocinadors de la prova, **Víctor Moll**, han comparegut en roda de premsa aquest matí per donar detalls del rally ciutat de Gandia que començarà el divendres 12.  
  
A partir de les 15 hores es duran a terme les verificacions dels automòbils en el recinte firal i posteriorment es traslladaran a la plaça del Prado zona d'exhibició dels vehicles. A les 20.30?h començarà la cerimònia d'eixida, on tots els cotxes realitzaran un xicotet circuit pels carrers més cèntrics de la ciutat. Dissabte a les 7.45?h començarà el campionat amb eixida contra rellotge amb 1' de marge. Els pilots competiran en diferents etapes a través dels paisatges més espectaculars de la zona, on posaran a prova les seues habilitats i els seus vehicles.  
  
Quant al recorregut, consisteix en quatre seccions d'etapa per a lluitar pel títol. La prova està centralitzada a Gandia, amb les verificacions i eixida cerimonial el divendres i els trams del dissabte, repetint el mateix recorregut i trams de l'edició de 2022 a la zona de Pego, on estarà el Parc d'Assistències i l'arribada.  
  
La regidora ha agraït la tasca que «any rere any fa especialment el Club Automobilisme Gandia, la Federació i els patrocinadors per poder continuar celebrant aquest ral·li gràcies a la seua implicació en l'organització d'aquest esdeveniment, ja que és molt espectacular, i per això, anime a tothom a que vinga a presenciar-ho».  
  
El president del Club Automobilisme Gandia ha donat les gràcies pel suport als ajuntaments de Gandia, Pego i Xalò, les tres localitats per on discorre la prova i, al mateix temps, ha destacat «l'esforç que entre tots hem fet perquè tots els trams del recorregut siga el més segur possible». «Aquest és un ral·li molt compacte i fàcil d'entrenar i a, més, tenim una molt bona inscripció, molt millor de la que esperàvem», ha afegit.  
  
Per la seua part, el patrocinador de la prova, s'ha mostrat satisfet del fet que «esdeveniments cada vegada més importants se celebren a la ciutat i he de felicitar a tots els clubs potents de Gandia que ho recolzen perquè un ral·li com aquest és una prova complicada que es pot desenvolupar gràcies a la tasca de tots els organitzadors».  
  
Finalment, el president de la Federació Valenciana d'Automobilisme, en la mateixa línia que la resta, ha agraït l'esforç que ha fet el Club Automobilisme Gandia perquè «poder organitzar una prova com aquest ral·li és molt complicat a nivell burocràtic». A escala esportiva, ha destacat el nivell dels participants, atés que «tindrem a gent de tota Espanya, però també de fora, com el líder del campionat que és escocés i que portarà els seus cotxes des d'allà».